Lääkevirasto hyväksyi pistoshoidon, mutta päätös kirvoitti heti kritiikkiä.

Seksihalujen puutetta kokeville naisille on tarjolla Yhdysvalloissa uusi lääkehoito. Yhdysvaltain elintarvike- ja lääkevirasto FDA hyväksyi perjantaina markkinoille pistoshoidon, jonka tarkoituksena on vahvistaa naisten seksuaalisia haluja.

”Naisten Viagraksi” jo sanotun hoidon kauppanimi on Vyleesi, ja se on tarkoitettu naisille, joilla ei ole vielä vaihdevuosia.